《岭后山庄》
宋代·蒲寿宬

感慨重来岁月深，手栽松柏已成林。
万山自此无南北，一水长流不古今。
先训丁宁犹在耳，老吾寂寞自沾襟。
君恩已遂祈閒请，莘野归耕是本心。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。